Kommissionens direktiv 2002/66/EF

af 16. juli 2002

om ændring af bilagene til Rådets direktiv 76/895/EØF, 86/362/EØF, 86/363/EØF og 90/642/EØF om fastsættelse af maksimalgrænseværdier for indholdet af pesticidrester i og på frugt og grøntsager, korn, levnedsmidler af animalsk oprindelse og visse produkter af vegetabilsk oprindelse, herunder frugt og grøntsager

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/895/EØF af 23. november 1976 om fastsættelse af maksimalgrænseværdier for pesticidrester på og i frugt og grønsager(1), senest ændret ved Kommissionens direktiv 2000/82/EF(2), særlig artikel 5,

under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn(3), senest ændret ved Kommissionens direktiv 2002/42/EF(4), særlig artikel 10,

under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse(5), senest ændret ved direktiv 2002/42/EF, særlig artikel 10,

under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grønsager(6), senest ændret ved direktiv 2002/42/EF, særlig artikel 7, og

ud fra følgende betragtninger:

(1) For korn og produkter af vegetabilsk oprindelse, herunder frugt og grøntsager, bør grænseværdierne afspejle anvendelsen af de minimumsmængder af pesticider, der skal til for at opnå effektiv plantebeskyttelse, anvendt på en sådan måde, at der opnås den lavest mulige toksikologisk acceptable restkoncentration, især med hensyn til miljøbeskyttelse og forbrugerbeskyttelse, især forbrugernes skønnede indtagelse gennem føden. For levnedsmidler af animalsk oprindelse bør grænseværdierne afspejle dyrenes indtagelse af korn og produkter af vegetabilsk oprindelse, der er behandlet med pesticider, ligesom der i relevante tilfælde er taget hensyn til de direkte konsekvenser af anvendelsen af veterinærlægemidler. EF-maksimalgrænseværdierne repræsenterer den øvre grænse for, hvor store mængder der kan være af sådanne restkoncentrationer i produkter, hvis producenterne har overholdt god landbrugspraksis.

(2) Der bør løbende holdes øje med maksimalgrænseværdierne for pesticider, som kan ændres under hensyntagen til nye oplysninger. Maksimalgrænseværdierne bør sættes til bestemmelsesgrænseværdien, hvis der ikke er nogen godkendte anvendelsesformål.

(3) Det er ved kommissionsbeslutninger blevet vedtaget ikke at optage følgende aktive stoffer i bilag I til Rådets direktiv 91/414/EØF af 15. juni 1991 om markedsføring af plantebeskyttelsesmidler(7), senest ændret ved Kommissionens direktiv 2002/48/EF(8): lindan (Kommissionens beslutning 2000/801/EF)(9), quintozen (Kommissionens beslutning 2000/816/EF)(10), permethrin (Kommissionens beslutning 2000/817/EF)(11), zineb (Kommissionens beslutning 2001/245/EF)(12) og parathion (Kommissionens beslutning 2001/520/EF)(13). Ifølge disse beslutninger skal det ikke længere være tilladt i EF at anvende plantebeskyttelsesmidler, der indeholder disse aktive stoffer. Alle de pesticidrester, der stammer fra brugen af disse plantebeskyttelsesmidler, bør derfor indsættes i bilagene til direktiv 86/362/EØF, 86/363/EØF og 90/642/EØF, så forbuddet mod at anvende dem kan overvåges og kontrolleres og for at beskytte forbrugerne. Da der ved rutinekontrol ikke kan skelnes mellem zineb og andre dithiocarbamater, kan der ikke fastsættes maksimalgrænseværdier for zineb. For at indfri de legitime forventninger om, at de bestående pesticidlagre kan bruges op, tillod Kommissionens beslutninger om ikke at optage stofferne en udfasningsperiode, og maksimalgrænseværdierne, der er baseret på, at brugen af det pågældende stof ikke er tilladt i EF, bør først gælde, når udfasningsperioden for nævnte stof er slut.

(4) Der er tidligere fastsat maksimalgrænseværdier i forbindelse med lindan og parathion for nogle produkter i bilag II til direktiv 76/895/EØF (ændret ved Kommissionens direktiv 82/528/EØF)(14), men direktivet bemyndiger medlemsstaterne til at fastsætte højere maksimalgrænseværdier. For at fastsætte harmoniserede EF-maksimalgrænseværdier for lindan og parthion i og på frugt og grøntsager er det nødvendigt i stedet at indsætte disse maksimalgrænseværdier i direktiv 90/642/EØF. De bør endvidere ændres for at afspejle, at EF-godkendelserne er trukket tilbage.

(5) EF-maksimalgrænseværdierne og de værdier, der anbefales af Codex Alimentarius, fastsættes og vurderes efter tilsvarende procedurer. Der findes et begrænset antal Codex-maksimalgrænseværdier for lindan, quintozen, permethrin og parathion. De blev taget i betragtning ved fastsættelsen af maksimalgrænseværdierne i dette direktiv. De Codex-maksimalgrænseværdier, som vil blive anbefalet trukket tilbage i den nærmeste fremtid, er ikke taget i betragtning. Codex-maksimalgrænseværdien for lindan på 0,1 mg/kg (æg) og 0,7 mg/kg (fjerkrækød) er miljøbetingede maksimalgrænseværdier (EMRL). Disse maksimalgrænseværdier afspejler ikke resultatet af den aktuelle brug af plantebeskyttelsesmidler, men tager hensyn til, at tidligere tiders brug har efterladt rester, der kan betragtes som kontaminanter. Da de maksimalgrænseværdier, der er baseret på Codex-maksimalgrænseværdier, er blevet vurderet på baggrund af risiciene for forbrugerne, er der ikke fastslået nogen risiko ved anvendelse af de toksikologiske end points, der er baseret på undersøgelser, som Kommissionen har kendskab til. ADI for lindan er 0,001 mg/kg legemsvægt pr. dag (JMPR 1997), og det anses ikke for nødvendigt med en akut referencedosis, ADI for parathion er 0,004 mg/kg legemsvægt pr. dag (JMPR 1995), og den akutte referencedosis er 0,01 mg/kg legemsvægt pr. dag (JMPR 1995), ADI for permethrin er 0,05 mg/kg legemsvægt pr. dag (JMPR 1999), og det anses ikke for nødvendigt med en akut referencedosis, ADI for quintozen er 0,01 mg/kg legemsvægt pr. dag (JMPR 1995), og det anses ikke for nødvendigt med en akut referencedosis.

(6) EF gav Verdenshandelsorganisationen meddelelse om udkastet til Kommissionens direktiv, og WTO's bemærkninger er taget i betragtning ved færdiggørelsen af direktivet. Kommissionen vil kunne undersøge maksimalgrænseværdier for bestemte kombinationer af pesticider og afgrøder, der anvendes i tredjelande, hvis der forelægges acceptable data(15).

(7) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE DIREKTIV:

Artikel 1

I bilag II til direktiv 76/895/EØF udgår oplysningerne vedrørende lindan og parathion.

Artikel 2

I tabellen i del A i bilag II til direktiv 86/362/EØF indsættes der oplysninger om følgende pesticidrester: ""

Artikel 3

I tabellen i del A i bilag II til direktiv 86/363/EØF indsættes der oplysninger om følgende pesticidrester:

""

Artikel 4

I tabellen i bilag II til direktiv 90/642/EØF indsættes eller ændres oplysningerne om pesticidrester som angivet i bilaget til nærværende direktiv.

Artikel 5

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

1) Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 30. november 2002. De underretter straks Kommissionen herom.

2) Disse bestemmelser anvendes fra den 1. december 2002 for lindan, quintozen og permethrin og fra den 1. maj 2003 for parathion.

3) Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 6

Dette direktiv er rettet til medlemsstaterne.

Udfærdiget i Bruxelles, den 16. juli 2002.

På Kommissionens vegne

David Byrne

Medlem af Kommissionen

(1) EFT L 340 af 9.12.1976, s. 26.

(2) EFT L 3 af 6.1.2001, s. 18.

(3) EFT L 221 af 7.8.1986, s. 37.

(4) EFT L 134 af 22.5.2002, s. 29.

(5) EFT L 221 af 7.8.1986, s. 43.

(6) EFT L 350 af 14.12.1990, s. 71.

(7) EFT L 230 af 19.8.1991, s. 1.

(8) EFT L 148 af 6.6.2002, s. 19.

(9) EFT L 324 af 21.12.2000, s. 42.

(10) EFT L 332 af 28.12.2000, s. 112.

(11) EFT L 332 af 28.12.2000, s. 114.

(12) EFT L 88 af 28.3.2001, s. 19.

(13) EFT L 187 af 10.7.2001, s. 47.

(14) EFT L 234 af 9.8.1982, s. 1.

(15) "Guidance notes on import tolerances" - dokument 7169/VI/99 rev. 1.

(16) angiver bestemmelsesgrænseværdien.

(17) Disse maksimalgrænseværdier er baseret på Codex-maksimalgrænseværdier (miljøbetingede maksimalgrænseværdier) og er ikke resultatet af anvendelsen af plantebeskyttelsesmidler.

(18) Baseret på kontroldata.

(19) Angiver bestemmelsesgrænseværdien.

BILAG

>TABELPOSITION>